In dieselfde tyd is die Polisie doodstil en behalwe vir Brig. Vish Naidoo wat sekere stellings gemaak het, is daar totale onsekerheid oor wat die Polisie doen en wat hulle instruksies is en wat hulle verwag.
Die koerante en berigte oor wat gaan gebeur en waaraan mens skuldig mag wees maak dit ook nie makliker om te verstaan wat gedoen moet word en wat die risiko`s is nie. Baie mense neem wapens na polisiestasies. Tot Vrydag verlede week is mense deur die Polisie weggewys omdat hulle ook nie weet wat hulle nou te doen staan nie.
Wanneer daar meer sekerheid is oor enige ander optrede sal SA Jagters lede laat weet wat om te doen. Lees daarom asseblief gereeld ons nuusbriewe oor hierdie onderwerp.
Ons vertrou dat sodra die Polisie duidelike instruksies kry oor die hantering van die aangeleehteid, hulle die publiek korrek en behoorlik sal lig oor wat om te doen.
Onthou dat die onus op die Polisie rus om die publiek behoorlik in te lig oor die wet en enige gepaardgaande aksies wat geneem moet word. Totdat dit nie gedoen is nie kan die Polisie nie regmatig optree teen lede van die publiek nie. Art 124 van die Wet vereis byvoorbeeld die volgende: